CELEX: 32020R2202
Language: sk
Date: 2020-12-22 00:00:00
Title: Vykonávacie nariadenie Komisie (EÚ) 2020/2202 z 22. decembra 2020, ktorým sa mení príloha III k nariadeniu (ES) č. 1251/2008, pokiaľ ide o položky týkajúce sa Spojeného kráľovstva a korunných dependencií v zozname tretích krajín, území, oblastí alebo priestorov, z ktorých sa povoľuje dovoz zásielok živočíchov akvakultúry do Európskej únie (Text s významom pre EHP)

28.12.2020   
               
               
                  SK
               
               
                  Úradný vestník Európskej únie
               
               
                  L 438/1
               
            
         VYKONÁVACIE NARIADENIE KOMISIE (EÚ) 2020/2202
         z 22. decembra 2020,
         ktorým sa mení príloha III k nariadeniu (ES) č. 1251/2008, pokiaľ ide o položky týkajúce sa Spojeného kráľovstva a korunných dependencií v zozname tretích krajín, území, oblastí alebo priestorov, z ktorých sa povoľuje dovoz zásielok živočíchov akvakultúry do Európskej únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 22 a článok 61 ods. 3,
         keďže:
         
                     (1)
                  
                  
                     Nariadením Komisie (ES) č. 1251/2008 (2) sa stanovujú požiadavky na dovoz živočíchov akvakultúry do Únie. V prílohe III k uvedenému nariadeniu sa konkrétne uvádza zoznam tretích krajín, území, oblastí alebo priestorov, z ktorých sa povoľuje dovoz zásielok živočíchov akvakultúry do Únie.
                  
               
                     (2)
                  
                  
                     Spojené kráľovstvo poskytlo potrebné záruky, ktoré sa vyžadujú v nariadení (ES) č. 1251/2008, aby sa Spojené kráľovstvo a korunné dependencie Guernsey, Ostrov Man a Jersey uviedli v prílohe III k uvedenému nariadeniu na konci prechodného obdobia stanoveného v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bez toho, aby bolo dotknuté uplatňovanie práva Únie na Spojené kráľovstvo a v ňom, pokiaľ ide o Severné Írsko, v súlade s článkom 5 ods. 4 protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu. Vzhľadom na záruky poskytnuté Spojeným kráľovstvom by sa uvedená tretia krajina a korunné dependencie mali zahrnúť do prílohy III k nariadeniu (ES) č. 1251/2008.
                  
               
                     (3)
                  
                  
                     Príloha III k nariadeniu (ES) č. 1251/2008 by sa preto mala zodpovedajúcim spôsobom zmeniť.
                  
               
                     (4)
                  
                  
                     Keďže prechodné obdobie stanovené v dohode o vystúpení sa skončí 31. decembra 2020, toto nariadenie by sa malo uplatňovať od 1. januára 2021.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha III k nariadeniu (ES) č. 1251/2008 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 328, 24.11.2006, s. 14.
         
            (2)  Nariadenie Komisie (ES) č. 1251/2008 z 12. decembra 2008, ktorým sa vykonáva smernica Rady 2006/88/ES, pokiaľ ide o podmienky a požiadavky na certifikáciu na uvádzanie živočíchov a produktov akvakultúry na trh a ich dovoz do Spoločenstva a ktorým sa stanovuje zoznam druhov prenášačov (Ú. v. EÚ L 337, 16.12.2008, s. 41).
      
      
         
            PRÍLOHA
            Príloha III k nariadeniu (ES) č. 1251/2008 sa mení takto:
            
                        1.
                     
                     
                        Za položku týkajúcu sa Cookových ostrovov sa vkladajú tieto položky týkajúce sa Spojeného kráľovstva a Guernsey:
                        
                                    „GB
                                 
                                 
                                    Spojené kráľovstvo (*1)
                                    
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    celá krajina
                                 
                              
                                    GG
                                 
                                 
                                    Guernsey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    celá krajina
                                 
                              
                  
                        2.
                     
                     
                        Za položku týkajúcu sa Izraela sa vkladajú tieto položky týkajúce sa Ostrova Man a Jersey:
                        
                                    „IM
                                 
                                 
                                    Ostrov Man
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                    celá krajina
                                 
                              
                                    JE
                                 
                                 
                                    Jersey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    celá krajina“